पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की ऐसी दहशत कि कई लोगों ने जरूरत नहीं पड़ने पर भी फैबीफ्लू, जिंकोविट जैसी दवाइयों का स्टॉक कर लिया। अब जरूरत नहीं पड़ने पर दवाइयां लौटाने मेडिकल स्टोर पर जाने लगे हैं। उधर, मेडिकल संचालकों ने दुकानों पर पर्चे चस्पा कर दिए हैं कि बेची गई दवाइयां वापस नहीं होंगी। पर्चे में लिखा है कि कोरोना काल में केवल जरूरत के हिसाब से दवाइयां ही खरीदें।
इंदौर रिटेल केमिस्ट ट्रेड ऑर्गनाइजेशन के अध्यक्ष मनीष जैन और सचिव सुनील जैन का कहना है कि कई दवाइयों को अलग-अलग तापमान के क्रम की गाइडलाइन के अनुसार रखना पड़ता है, अन्यथा उनका प्रभाव खत्म हो जाएगा। अलग-अलग हाथों से गुजरी दवाइयों से दवा व्यापारी व उनके साथ के कर्मचारियों, परिवारों पर भी संक्रमण का खतरा रहता है। जो दवाइयां लोग वापस करने आ रहे हैं, उनमें कई ऐसी दवाइयां हैं, जिनकी बाजार में शॉर्टेज बनी हुई है। लोग बता रहे हैं कि परिवार के लोग पीड़ित हो गए थे तो फैबीफ्लू, जिंकोविट और लिम्सी का स्टॉक करके रख लिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn